ইবনে জুবায়ের
ইবনে জুবায়ের (১ সেপ্টেম্বর ১১৪৫ –১২১৭; আরবি: ابن جبير ) ছিলেন আল আন্দালুসের একজন ভূগোলবিদ, পর্যটক ও কবি। তার ভ্রমণকাহিনীতে তৃতীয় ক্রুসেডের কয়েকবছর পূর্বে ১১৮৩ থেকে ১১৮৫ সাল পর্যন্ত তার হজ্জ যাত্রার বর্ণনা রয়েছে। তার বর্ণনায় মিশর ও লেভান্টে সালাউদ্দিনের শাসনের বর্ণনা রয়েছে। মক্কা যাওয়ার সময় তাকে এসব স্থান অতিক্রম করতে হয়। উপরন্তু তার ফিরতি পথে তিনি খ্রিষ্টান সিসিলির মধ্য দিয়ে যান। এক শতাব্দী পূর্বে তা মুসলিমদের কাছ থেকে হাতছাড়া হয়। তিনি সেখানকার উন্নত মিশ্র সংস্কৃতি পর্যবেক্ষণ করেন।